CELEX: 32004L0021
Language: mt
Date: 2004-02-24 00:00:00
Title: Id-Direttiva tal-Kummissjoni 2004/21/KE ta' l-24 ta' Frar 2004 li għandha tx'taqsam ma' restrizzjonijiet fuq il-marketing u l-użu ta' ażokoloranti (tlettax-il addattament għal progress tekniku tad-Direttiva tal-Kunsill 76/769/KEE)Test b'relevanza għaż-ŻEE.

Avviż Legali Importanti

|

32004L0021

Official Journal L 057 , 25/02/2004 P. 0004 - 0005

		Id-Direttiva tal-Kummissjoni 2004/21/KEta' l-24 ta' Frar 2004li għandha tx'taqsam ma' restrizzjonijiet fuq il-marketing u l-użu ta' "ażokoloranti" (tlettax-il addattament għal progress tekniku tad-Direttiva tal-Kunsill 76/769/KEE)(Test b'relevanza għaż-ŻEE)IL-KUMMISSJONI TAL-KOMUNITAJIET EWROPEJWara li kunsidrat it-Trattat li jistabbilixxi l-Komunità Ewropea,Wara li kunsidrat Direttiva 2002/61/KE [1] tal-Parlament Ewropew u tal-Kunsill tad-19 ta' Lulju 2002 li temenda għad-dsatax-il darba d- Direttiva tal-Kunsill 76/769/KEE dwar r-restrizzjonijiet fuq il-marketing u l-użu ta' ċerti sustanzi u preparazzjonijiet perikolużi (ażokoloranti) u b'mod partikolari l-Artikolu 2 tagħha,Billi:(1) Skond id-Direttiva 2002/61/KE li temenda għad-dsatax-il darba d-Direttiva tal-Kunsill 76/769/KEE [2] tas-27 ta' Lulju 1976 dwar l-approssimazzjoni tal-liġijiet, ir-regolamenti u d-dispożizzjonijiet amministrattivi ta' l-Istati Membri li għandhom x'jaqsmu mar-restrizzjonijiet dwar il-marketing u l-użu ta' ċerti sustanzi u preparazzjonijiet perikolużi, ċerti ażokoloranti ma għandhomx jintużaw fit-tessuti u oġġetti tal-ġilda. Dawk it-tessuti jew oġġetti tal-ġilda ma jistgħux ikunu mqiegħedha fis-suq kemm-il darba ma jkunux konformi mal-ħtiġiet speċifikati f'dik id-Direttiva.(2) L-Artikolu 2 tad-Direttiva 2002/61/KE jeħtieġ l-addozzjoni ta' metodi ta' ttestjar għal applikazzjoni ta' punt 43 ta' l-Anness I tad-Direttiva 76/769/KEE.(3) Il-Kumitat Ewropew ta' l-Istandardizzazzjoni (CEN) żviluppa metodi ta' testjar, li għandhom jintużaw għall-ittestjar ta' tessuti u oġġetti tal-ġilda skond l-applikazzjoni tal-punt 43 ta' l-Anness I tad-Direttiva 76/769/KEE.(4) Din id-Direttiva għandha tapplika mingħajr preġudizzju għal-leġislazzjoni tal-Komunità li tistabbilixxi ħtiġiet minimi għal protezzjoni tal-ħaddiema, b'mod partikolari d-Direttiva tal-Kunsill 89/391/KEE tat-12 ta' Ġunju 1989 dwar l-introduzzjoni ta' miżuri li jinkoraġġixxu titjib tas-sigurta u s-saħħa tal-ħaddiema fuq ix-xogħol [3], u d-Direttiva tal-Kunsill 90/394/KEE tat-28 ta' Ġunju 1990 dwar il-protezzjoni tal-ħaddiema minn espożizzjoni għar-riskji ta' aġenti karċinoġeni fuq ix-xogħol (Is-Sitt Direttiva partikolari skond it-tifsira ta' l-Artikolu 16(1) tad-Direttiva 89/391/KEE) [4].(5) Il-miżuri previsti f'din id-Direttiva huma b'mod konformi ma' l-opinjoni tal-Kumitat għall-adattament għall-progress tekniku tad-Direttivi dwar it-tneħħija ta' ostakoli tekniċi għall-kummerċ f'sustanzi u preparazzjonijiet perikolużi,ADOTTAT DIN ID-DIRETTIVA:Artikolu 1L-Anness I ta' Direttiva 76/769/KEE huwa emendat kif stabbilit fl-Anness għal din id-Direttiva.Artikolu 21. L-Istati Membri għandhom idaħħlu fis-seħħ il-liġijiet, regolamenti u dispożizzjonijiet amministrattivi neċessarji sabiex jikkonformaw ma' din id-Direttiva mhux aktar mill-31 ta' Diċembru 2004. Għandhom minnufih jinfurmaw lill-Kummissjoni b'dan.Meta l-Istati Membri jadottaw dawn id-dispożizzjonijiet, dawn għandhom ikollhom referenza għal din id-Direttiva jew għandhom ikunu akkumpanjati b'din ir-referenza fl-okkażżjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir din ir-riferenza.2. L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li jaddottaw fil-qasam kopert minn din id-Direttiva.Artikolu 3Din id-Direttiva għandha tidħol fis-seħħ fl-20 jum wara dak tal-l-pubblikazzjoni tagħha fil-Ġurnal Uffiċjali ta' l-Unjoni Ewropea.Artikolu 4Din id-Direttiva hija indirizzata lill-Istati Membri.Magħmula fi Brussel, l-24 ta' Frar 2004.Għall-KummissjoniErkki LiikanenMembru tal-Kummissjoni[1] ĠU L 243, 11.09.02, p. 15.[2] ĠU L 262, tas-27.9.1976, p. 201. Direttiva kif l-aħħar emendata minn Direttiva 2003/53/KE tal-Parlament Ewropew u tal-Kunsill (ĠU L 178, tas-17.7.2003, p. 24).[3] ĠU L 183, tad-29.6.1989, p. 1. Direttiva kif emendate minn Regolament (KE) Nmr 1882/2003 tal-Parlament Ewropew u tal-Kunsill (ĠU L 284, tal-31.10.2003, p. 1).[4] ĠU L 196, tas-26.7.1990, p. 1. Direttiva kif l-aħħar emendate minn Direttiva 1999/38/KE (ĠU C 138, ta' l-1.6.1999, p. 66).--------------------------------------------------ANNESSL-Anness I tad-Direttiva 76/769/KEE huwa emendat kif ġej:1. F'punt 43, Ażokoloranti, f'punt 1 fit-tieni colonna huwa mibdul b'dan li ġej:"1. Azodyes li, bi qsim riduttiv ta' grupp wieħed jew aktar ta' azo, jistgħu jirrilaxxaw wieħed jew aktar amini aromatiċi elenkati fl-Appendiċi, f'konċentrazzjonijiet detettabli, i.e. aktar minn 30 ppm fl-oġġetti lesti jew fil-partijiet miżbugħa tagħhom, skond il-metodi ta' testjar elenkati f'dak l-Appendiċi, ma jistgħux jintużaw f'tessuti u oġġetti tal-ġilda li jistgħu jiġu f'kuntatt dirett u twil mal-ġilda umana jew mal-kavita orali, bħal:- ħwejjeġ, oġġetti tas-sodda, xugamani, biċċiet tax-xagħar, parrokki, kpiepel, ħrieqi u oġġetti sanitarji oħra, basktijiet ta' l-irqad,- kalzaturi, ingwanti, arloġġi tal-poz, basktijiet tan-nisa, portmonijs/kartieri, bagalji, covers tas-siġġijiet, portmoni li jintlibsu madwar l-għonq,- ġugarelli tad-drapp jew tal-ġilda u ġugarelli li jinkludu biċċiet tad-drapp jew ġilda,- ħajt u drappijiet maħsuba għal użu mil-konsumatur finali."2. F'punt 43 ta' l-Appendiċi dan li ġej għandu jkun miżjud:"Lista ta' metodi ta' testjarOrganizzazzjoni dwar l-Istandards Ewropej [1] | Referenza u titolu ta' l-istandard | Dokument ta' Referenza | Referenza ta' l-istandard superat |CEN | Ġilda — Testijiet kimiċi — Determinazzjoni ta' ċerti ażokoloranti f'ġilda miżbugħa | CEN ISO/TS 17234:2003 | XEJN |CEN | Tessuti — Metodi biex ikunu determinati ċertu amini aromatiċi derivati minn ażokoloranti — Parti 1: Skoperta ta' l-użu ta' ċertu ażokoloranti aċċessibli mingħajr estrazzjoni | EN 14362-1:2003 | XEJN |CEN | Tessuti — Metodi biex ikunu determinati ċerti amini aromatiċ estratti minn ażokoloranti — Parti 2: Skoperta ta' l-użu ta' ċerti ażokoloranti aċċessibli bl-estrazzjoni tal-fibri | EN 14362-2:2003 | XEJN |[1] "ESO: Organizzazzjoni dwar l-I"standards" Ewropej:- "CEN: rue de Stassart 36, B-1050 Brussel; tel. (32-2) 550 08 11, fax (32-2) 550 08 19. http://www.cenorm.be- "CENELEC: rue de Stassart 35, B-1050 Brussel; tel. (32-2) 519 68 71, fax (32-2) 519 69 19. http://www.cenelec.org- "ETSI: 650, route des Lucioles, F-06921 Sophia Antipolis; tel. (33) 492 94 42 00, fax (33) 493 65 47 16. http://www.etsi.org"--------------------------------------------------